Kristian Thulesen Dahl (DF), 2004-06-03:
Det ved jeg der er andre, der har snerpet hen imod i løbet af debatten tidligere i dag, og det har jo givet anledning til en vis frygt for, at der er nogle, der slet ikke ønsker, at der er flere partier bag.
Det er punkt 1. Punkt 2.
Vores politiske holdning til små sygehuse er krystalklar, nemlig at vi ikke mener, at der bør lukkes små sygehuse. Hvis man ændrer på det indhold, der er på de forskellige sygehuse, fordi man ønsker at samle nogle fagekspertiser nogle steder for at gøre betjeningen bedre for folk, så mener vi, at de sygehuse, hvor den fagekspertise rykker fra, skal bruges til at levere andre tilbud til borgerne.
Der er det så, at vi er meget optaget af tanken om sundhedscentre, om, hvordan kan man samle nogle forskellige tilbud til borgerne på det sundhedsmæssige område, som så er i det lokale område, hvor folk bor.
Altså først må man jo konstatere, når man hører hr. Holger K. Nielsen, at han dels ikke kan huske forslaget, dels ikke fulgte debatten.
Jeg var selv ordfører på den debat, og der stod det krystalklart, at det, vi sagde med forslaget, var, at det var fuldstændig ulogisk, at man kunne lukke små sygehuse, når vi diskutede, hvordan strukturen skulle være.
Hr. Holger K. Nielsen kan bare tage en udskrift af forhandlingerne og se, at der er præcis sammenhæng mellem det, vi sagde på det tidspunkt, og det, jeg siger i dag.
Dernæst er vores politiske holdning til, hvordan de her regionsråd skal håndtere opgaven med sygehusbetjeningen krystalklar.
Vi mener, at der skal være nærbetjening af borgerne.
Det er jo også derfor, vi er meget, meget optaget af og har været det i gennem lang tid, hvordan man udvikler sundhedscentre, så der kan komme et reelt behandlingstilbud til borgerne i nærmiljøet, der, hvor folk er, der, hvor folk bor.
Det er jo det stik modsatte af det, hr. Holger K. Nielsen forsøger at sige er Dansk Folkepartis politik, nemlig en eller anden centraliseringstankegang.
Det er det stik modsatte, vi forfægter politisk.
Jeg skal bare sige til hr. Bjarne Laustsen, at mit syn på det her er, at Socialdemokratiet har støbt sig fuldstændig ned i betonen, altså er for fokuseret på BST, bedriftssundhedstjenesten, som det eneste instrument, der kan skaffe et godt arbejdsmiljø.
Jeg synes, at man i Socialdemokratiet skulle være langt mere optaget af arbejdsmiljøet i stedet for at være optaget af systemerne.
system,
er jo, at BST-systemet er et system, der henvender sig til en meget, meget stor gruppe af virksomheder, nemlig dem, der er udvalgt til at være inde under BST-ordningen
, og der skal virksomhederne betale til systemet, uanset om man bruger det eller ej; det, vi ønsker med det nye system, er, at ressourcerne bliver målrettet der, hvor problemerne med arbejdsmiljøet er størst.
Det er hele formålet med reformen, og det er derfor, vi også tror, at man kan ende med et bedre system.
Jeg må så også sige, at gennemgangen af virksomhederne jo vil ske langt hurtigere med det nye system end med det system, hr. Bjarne Laustsen tidligere har været fortaler for, fordi vi har lagt en plan, der jo i løbet af en kort årrække sikrer, at virksomhederne bliver screenet, så vi finder ud af, om de har et dårligt arbejdsmiljø og derfor skal udtages til yderligere kontrol.